
Înştiinţare. 


Rugăm pe toți câţi au binevoit så primească aceastei 
foaie să grăbească cu trimiterea plății de abonament. 
Administraţia foii „ȚARA NOASIRÀ“. 





Cetitorilor. 


Pe toți, cărora le ajunge în mani această foaie îi 
rugăm să o cetească şi dacă o socot de potrivită 
trebuințelor țărănimii să o răspândească între oa- 
menii noștri dela sate. 

Poaia apare săptămânal și o vor primi cetitorii 
Dumineca. 


Abonamentul e pe an . . . 4 cor. 
Pe jumătate de an .. . . 2 y 
Pe trei lumi . . . . . . . ly 


Banii să se trimită la Administraţia revistei 
„Vara noastră“. Sibiiu — Nagyszeben. Asociațiune. 


a a aie 

Toţi cărturarii noștri, mai ales cei în atingere apropiată 
cu țărănimea — preoții și învățătorii — sânt rugați a trimite 
acestei. reviste articole şi știri cari sânt în legătură cu trebile fă- 
rănimii. Andeosebi primim bucuros articole cu poveţe economice, 
precum — și snoave, poezii poporale etc. Scriitorii artico- 
lelor sunt rugaţi a se folosi de un grai înțeles de 
popor, ca să nu fim Siliți a supune schimbării în redacție ar- 
ticolele. 

Pentru articolele bune dăm și o cuvenită răs- 
plată bănească. 

Revista poporală 
A Asociatii pentru literatura rom. si cultura voporalui TONI," 


Abonamentul: "Redacţia A admini- 


Po un an cor, 


stra 
Pe ia. an 2 ” OCTAVIAN GOGA | Sibiiu (Nagyszeben) 


Penra România . 6 Lei Str. morii, 6, 


| REDACTOR: 





LA ȘCOALA, 


Se ivește toamna la pragul gospodarilor. Zilele 
scad, de sus cerne prin 'sită statornica. ploaie măruntă; 
porumbul îngălbenește, cocorii și rândunele se adună 
cete şi se gată de drum. Podoabele verii se duc pe 
rând. Vine toamna. 

E ajunul anului nou de muncă. In școala din.mij- 
locul satului se deschid ferestrile, se depărtează tortul 
de paiangeni cari au huzurit prin unghere netulburaţi 
în liniștea verii... Învățătorul se. apropie din nou de 
cărțile, pe cari “vreme de două luni le-a schimbat cu 
uneltele câmpului. Prin casele țărănești se mişcă neli- 
niștiţi copiii mărunți. În curând se vor ivi lărmuitori 
în pragul şcolii cu cartea subsuoară, se vor așeză rân- 
duri în băncile de brad, iar la măsuţa din fund își va 
luă locul de povăţuitor dascălul care va face începutul 
de muncă nouă. 

E atâta frumsete curată î în această străduință. 


Vremea noastră își caută cea mai înaltă întrupare 
a năzuințelor sale în revărsarea luminei. Toată munca 
mare a neamurilor, toată frământarea largă a sufletelor 
se stărâmă în căutarea şi răspândirea luminii. Odinioară 
războiul cu fierberea lui robiă pe om, astăzi munca cu 
binefacerea ei îndeamnă mintea. La temeiul acestei 
munci, ca oînlesnire, ca o deslușire, ca .o îndrumare 
e dată cartea cu nemăsurata povaţă a slovei mărunte. 
Numai cartea cu înțelepciunea ei poate smulge sufletul 
omenesc din negura greșurilor vechi, numai cartea poate 
săvârși acea premenire a minţii din care se naște înţe-. 

legerea puterii sădită de Dumnezeu în om. Sufletul 
omenesc cu toată bogăția lui măreață e o taină care 
nu se poate deslegă decât prin carte. Slova descuie 
această cămară de nestemate și-i arată celui priceput 
căile mai apropiate de țânta lui adevărată și de mul- 
țumire. Nestiutorul rămâne fără sprigin, asemeni dru- 
mețului pierdut în noapte. 

Acest călător fără noroc a fost veacuri de-arândul 
bietul nostru neam. Cufundat în întuneric el a dibuit 
în toate părțile fără ţântă, poticnindu-se în piedecele si 
cursele pe cari nu le puteă desluși din negură. El mergea 
îndărătnic înainte -dar se luptă zadarnic cu potrivnicia 
nopții. Ostenit de cale, răzimându-și capul înfierbântat 
în palmele trudite, dar cu destulă vlagă încă în trupul 
bine zidit — astfel l-a ajuns zorirea dimineții.. 

l Astfel e si astăzi poporul nostru de țărani, Fl e 

ca un copil menit să se ridice prin creșterea ce i-se 
„dă la o soarte mai bună. Sufletul său e în mâna po- 
vățuitorilor ca un bulgăr de lut în mâna meșterului. 
De iscusința meșterului se leagă soartea acestui bulgăr. 
El îl poate frământă într'o alcătuire de folos, sau îl. 
poate aruncă pradă părăginirii. 

Cei dintâi meşteri ai acestei frământări sunt învă- 
țătorii poporului, dascălii noștri sătești. Ei sunt che- 
mati să săvârșească începutul. Dela priceperea lor atârnă 
putinţa de-a duce munca mai departe, Fiind începutul 
slab, tot ce se clădește mai târziu e lipsit de temei și 
se surpă grabnic. Și vrednicia deci, dar si răspunderea 
e a lor. Urmele muncii unui harnic şi destoinic învă- 
țător se cunosc totdeauna și satul care a avut norocul. 
unui astfel de om e pe drumul înaintării. Vedem că 
pe urma dăinuirii de abiă cincizeci de ani a şcoalelor 
noastre faţa vieții poporului românesc dela sate sa 
schimbat mult în bine. Dar această schimbare înceată 
e numai un început la care nu ne vom puteă opri. Nu- 
mărul ştiutorilor de carte ai poporului nostru e încă 
prea neînsemnat, neasemănat mai mic ca al altor neamuri. 


Trebue să ne grăbim. In vârtejul aprins al luptelor ` 
omenești, numai cartea poate aduce biruința zilelor 


noastre. Toate drepturile cari pot premeni în bine şoartea____ 
Ce aie > 

neamului nostru, numai prin carte se pot câștigă. Noi 
omanii acestei țări înzadar ne vom” Chirui” Pliigurile 
în brazda strămoșască, înzadar vom munci din zori până 


în amurg, lipsiţi fiind de povaţa școalei,. vom rămâneă 
Și e.iobagii_ fără noroc-—ai-neștiinţii noastre. 


» Să se pătrundă deci învățătorii noştri de conștiința - 
răspunderii grele ce au pentru viitorul acestui neam și 
întăriţi în năzuințele lor de gândul că apostolatul lor 
e cea mai mare binefacere să se: călăuzească în me- 
seria lor de râvnă și dragoste. 


lar toţi cei ridicați prin carte la o soarte mai bună, 
toți cărturarii așezați prin mulţimea satelor noastre să-și 
deie seamă că sunt datori a îndemnă pe deaproapele 
lor la cunoașterea slovei. Acest îndemn să fie zorit în 
fiecare zi cu zeloasă îndărătnicie. Doar toți suntem 
încredințați că numai spriginiți pe un popor luminat 
putem îndeplini gândurile mari, gândurile Dune, 











COMUNA „VIITORUL“, 


XV. Societate de cântări. Cor bisericesc. Serbări şi, 
petreceri. 


Deodată cu înjghebarea școalei, pentru oamenii în vârstă 
se încep pregătirile pentru înființarea unui cor. Cum însă oamenii 
nu știau cântările bisericeşti, a trebuit să se înveţe, cu încetul, 
mai întâi aceste, și numai într'o voce. 


După venirea noului învățător, se pune temeiu, îngrabă, 
unui cor de școlari. Si ei învaţă mai întâi cântările într'o voce, 
mai târziu în două voci. 

La venirea învățătorului care știă să cânte din violină și cu- 
noșteă notele, se aleg 20 dintre oamenii cântăreţi, cari cercetau 
şcoala, si cu aceştia, sa pus temeiu unui cor de bărbați. 


Pentruca torul să fie mai bine legat și- scutit de neplăceri 
şi piedeci, se pregătesc sfazute şi se înaintează spre întărire 
celor în drept. | 

Fiind aceste întărite, cântăreții, întruniţi în Societate de cântări, 
se simt mai tare legaţi unii de alții şi cercetează în toată regula 

ceasurile de cântări de peste săptămână, la cari ia parte și preotul, 
îndemnând, ţinând rând bun si însuș cântând pentruca să se 
ajungă mai îngrabă la ţintă. 

După .o jumătate de-an corul de bărbaţi-a cântat în biserică, 
şi a doua zi de Paști, când în comună s'a ţinut adunarea despărță-: 
mântului .< Asociafiunii», corul a dat o frumoasă serbare. Anume: 

„corul a cântat patru cântări frumoase, 2 oameni au declamat 
câte o poezie, şi doi s'au produs cu câte un monolog. 

La urmă 12 tineri au jucat că/ușerul, joc care a fost deprins 
deodată cu cântările. i 

' In chipul acesta s'a urmat şi pe viitor. Corul s'a făcut din ` 
'an în an tot mai bun, adaugându-i-se puteri nouă din tinerii 
cari sfârșiau școala de repetiţie. Mai târziu sau adaugat și fete, 
așa că corul eră o mândrie a comunei «Viitorul». l 

Pe viitor corul de copii cântă în biserică de obiceiu Dumineca, 
iar corul bărbătesc în serbători. 


Afară de aceste corul bărbătesc în tot anul dă câte 2 ser- 
bări, una iarna și alta vara, la cari luă parte tot satul. 

Încetul cu încetul corul sa dovedit a fi un aluat bun, care 
a făcut să dospească toată frământătura. Satul se obicinueşte 
cu deprinderi mai bune și înaintează văzând cu ochii. 


„XVI. Agentură a „Asociaţiunii“. Bibliotecă. Gazete. 
| Societate de cetire. 


Cu prilejul adunării despărțământului <Asociațiunii», . de 
care am vorbit, căpeteniile despărțământului au adus un număr 
mai mare de felurite cărţi, cari au fost încredințate Agenturii 
«Asociaţiunii» ca bibliotecă pe seama poporului din comună. 

În fruntea agenturei stă preotul ca prezident şi aaoi 
ca bibliotecar. 

In bibliotecă erau tot felul de cărţi la înțelesul poporului, 
anume: evangelia, apostolul, vieaţa sfinţilor, istoria neamului 
nostru și a altor popoară, poezii, povești, schiţe, biografiile băr- 
baţilor mari, cărți de economie, cari cuprind învățături pentru 
lucrarea pământului, creşterea plantelor, creșterea vitelor, cailor, 
oilor, porcilor, galițelor, albinelor, vermilor de mătasă, cultura 
legumilor şi pomilor, despre mașini, tovărășii, bănci, industria 
de casă, meserii, negoț, legi, despre feri şi popoară ș.a. 

Dupăce au fost legate cărțile s'au așezat întrun dulap, la 
școală, Învățătorul împărțiă din ele în fiecare Duminecă, după 

biserică, celorce doriau să cetească, si primiă cărțile cetite pentru 
a le împărţi altora. 

Biblioteca se sporește cu cărțile bune şi potrivite pentru 
popor, ce se tipăresc an de an. 

Poporul se însuflețește tot mai mult pentru cetit; îndeosebi 
în Dumineci și serbători, în timp ploios și în serile de iarnă nu 
este casă, în care să nu se cetească mult și cu drag. 

Celor neștiutori de carte le cetiă copiii ori treceau în vecini 
unde se găsiau cetitbri, și astfel poveştile, minciunile şi fleacurile 
au făcut loc unor îndeletniciri aevea folositoare. 

Cu timp în fiecare casă se găsiă cartea evangeliilor, un 
calendar și i ducă bună poparală, îndeosebi cu poveţe. eco- 


nomice. 
Pe urmă s'a: înființat și o societate de cetire, în care oamenii 


se adunau în Dumineci și serbători ca se cetească gazete, să 
schimbe vorbe şi să se înţeleagă despre treburi de folos pentru 
singuratici și pentru obște. 

Pe când odinioară în Dumineci locul de întâlnire era de 
obiceiu cârciuma, acum eră biserica şi localul Societății de cetire. 


XVII. Un bun soţ de muncă. Societate de pompieri. 
- Orhestră. Societate de asigurare a vitelor. 

Gand sau împlinit cinci ani dela înființarea băncii sătești, 
sa ales în serviciul ei, ca contabil (purtător de socoteli), cu 
plată, tinărul Joan Nistor. 

“Prin alegerea acestei persoane nu numai banca a câștigat” 
o putere prețioasă de muncă, ci si fruntașii comunei un soț bun 
în serviciul număroaselor însoțiri și alcătuiri de tot felul, ce sau 
fost înființat si erau pe cale să se mai înființeze. 

Cea dintâi însoţire ce sa înființat după alegerea conta- 
bilului loan Nistor a fost: Societatea pompierilor. 

„Când știi ce gi cum să faci si să diregi, la stângerea focului, 
ca la orice lucru, treaba merge bine, pagubele se împuţinează 
şi multe nenorociri se înlătură. Din această cauză societăţile de 
pompieri sut nespus de folositoare, și în vederea acestor 
foloase s'a înființat societatea de pompieri în «Viitorul». 

Și aici au trebuit statute întărite de căpetenii. 

Fiecare casă unde se află oameni în vârsta dela 20—40 de 
ani trebuiă să dee câte un pompier. 

Conducător a fost ales contabilul loan Nistor, care în 
miliție a avut gradul de sergent. Celelalte șărgi au fost alese 
și ele dintre persoanele cari au fost ostași. 

"Comuna a cumpărat o pompă (tulumbă) de stâns focul, 
vase si alte unelte neapărat trebuincioase. 

In toate Duminecile pompierii erau scoși la deprinderi. 
Signalul se da prin tobă și trimbiţă. 

La început pompierii au învățat deprinderi gimnastice, d. p. 
mers, formarea şirurilor ș. a.; mai târziu au învățat cum să 
umble cu pompa de stâns, și ce să facă în anumite împrejurări, 
cum să localiseze focul ș. a. 

Această societate a însuflat duh membrilor ei, i-a învățat 
rând bun si i-a obicinuit să aducă jertfe pentru deaproapele, 
prin punerea stavilei focului mistuitor. 

Totodată fiind agent la societatea de asigurare « Mântuirea», 
contabilul loan Nistor isbuteşte să asigure contra focâlui casele 
și zidirile economice ale unui număr însemnat de plugari din 
«Viitorul», făcând și în chipul acesta un serviciu foarte bun 
locuitorilor. i 

Mai târziu banca cumpără pentru societatea pompierilor 
instrumente muzicale, si plăteşte un măiestru de muzică să 
învețe pe o seamă din pompieri notele si un număr oarecare 
de marșuri si alte cântări. 

Astfel s'a înjghebat si o orhestrd a pompierilor. 


* 


Nu a fost greu să se alcătuiască acum și o Insofire pentru 
asigurarea vitelor. Oamenii sau convins (încredințat) îngrabă 
că nespus de bine îi prinde omului, căruia i-a căzut vita din 
jug, dacă este mod de a i se pune, fără zăbavă și fără nici o 
cheltuială, alta ?n loc. 

Dupăce li-sa arătat calea și mijloacele, toți capii de familie 
au subscris un contract în care se obligă a plăti mica sumă de 
1 cor., de câteori îi piere vre-unui consătean o vită. Din aceste 
contribuiri se plătesc despăgubirile. | 

Cassar și contabil al însoţirii a fost ales contabilul băncii 
loan Nistor. 

Lucrurile au mers bine. Acum nici focul, nici boalele nu 
mai puteau să primejduiască în mod simţitor averea locuitorilor 
din „Viitorul“, 

ACHIM FILARU. 


— Despre oameni şi datini. — 





Monologul I. 
(Sfârşit). 
Plec deunăzile în cărăuşie, la Braşov, Dusesem nişte gu- 
ştări la târg. Bogajie aveam destulă, nu-i vorbă, da o poeoluisem 
şi o ferecasem colea 'nregulat. Şuştării apucase în vârfu lăzilor, 
şam plecat. Când ajungem în pădurea Bogăţii, auz-io că s'a- 
propie oarece de noi, pufăind tomna ca caru ăl de foc şi venià, 
măi omule, mai vrăjmaş ca trinu hal iute. „Tocotoco—tocotoco 
—tocotoco“ ... zic, ce arhanghelu să mai fie g'asta? Caii se tot 
băgă unu'ntraltu şi nici cum nu mai vrea să meargă, da spur- 
cata de iletrică venià ata spre noi. Zic cătră şuștări: „ţâneţi 
mă diplauăle, c'ăsta-i neamt de al vostu mâncal'aţi fript, că acuma 
ştiu că pocoluim lăzile al doilea!* Până să mă dau jos din car, 
să mă pui înaintea cailor, până hasta-ceea, turbata de iletrică, 
doar cât ai bate 'n pălmi, a fost aci si să fi fulgerat asa ca o 
nălucă pe lângă noi. Atunci eapa despre om, spărioasă cum îi 
ea, s'o ferit fără veste şi numa huzdup, am umplut șanţu cu târ- 
guieli şi cu şuştări... eră tot o cizmă cât îi pădureal!... Ce să 
nu se spărie bieţii cai, că şi pe mine mă furnicase chiar bine 
prin sira spinării. Că eră 'n măşină o mătăhâlă de om tomna ca 
un urs şi să tâneà cu amăndouă mânile de o rotilă cam ca ele 
dela plug şi-o tot cârnea când la dreapta, când la stânga. Da io 
încă, când o trecut pe drept noi, strig: „ptii... ucigă-te sfânta 
cruce mătăhală !* (Coboară glasul.) 


Cum zic, de 'nvăţaţi îs chiar si prea, că fac minuni de să 
ia şi Dumnezeu de-un gând. Da de rându traiului, trăim gi mai 
greu şi mai rău ca 'nnainte. Nici tu bucate, câte eră mai de mult, : 
nici fânaţe să tai tu un cap de vită cu coarne, de chieltuială. 
Acum treizeci de ai, să căţără prin coasta tufelor un ciopor de 
capre de-ţi râdeă sufletu când le vedeai... Azi, mor, să iertati, 
porcii cu sutele. Când eram io ficior nu se mai pomeniă atâta 
boală nici între vite, nici între oameni. Apăi dintre toate-toatele 
comesaţia i-o pus capu Rumânului. (Oftând.) O fi bagsama bătaia 
lui Dumnezeu, că s'o 'nrăit oamenii; îs dujmani si 'ncâlciţi la 
inimă si nu mai au nici milă de săraci. 


Ne-am coreit şi cu sufletu si cu portu! Mă uit şi la zâm- 
boada asta de, port. Mândrii peste mândrii de te ia groaza. Bo- 
resele ele tinere, vorba cântecului, „numai ţese numai coase“. 
Unde să pomeneă în vremuri pantaloni în cracii Rumânului și 
clicine domnești. Mă uit Ja pistriţii eştia cari vin din America, 
că-s ca urloierii. D'apăi androacele şi rochiile de păr şi fudulia 
fetelor! O corcitură de nu ştii tu că ce-i săsoaică, săcuiancă, ori 
tureoaică? In credință, că numa după făptură o mai deschili- 

nesti pe rumâncă dintre alte nafii, că-i mai durdulie la chip şi-i 
zidită pe „vino 'ncoace!* Ales fămeile de pela noi îi pun vârfu., 

şi nu-i.bine aga... nu... (Cască.) Trebue să-mi aprinz pipa, că 
almintrelea mă loveşte somnu. Domnu arvocat acuma 'si coace 
somnu ăl dulce, da io-s în picioare, hehei, deeând! Nici nu se 
stârnise rândunica şi io o călcam ai si barbateste pela podu 
izvorului. (Își aprinde luleaua.) 


Despre partea mea nici n'aș fi avut lipsă să mai viu. Pintu 
prostia -muierească 'mi;manc o dragă de zi de lucru de n'aş da-o 
pe cinci zloți de bani buni. l-am tot spus la a noastă: tu muiere 
cap ai, minte ce-ţi mai trebue,.. da las'o la mamonu pe Nuta 
Onului! Trăiască ea cu mândriile şi fumurile ei! Tu vezi-ţi de 
treaba ta, căz tu ai treabă, ori ce? (Gias muieresc) „Că ea nu, că 
ea tot caută să-i spuie odată buchile la sărăcia aia, că asa, că 
pe dincoleă“.... şi numa, ce să 'ncaieră alaltăieri în bătătura 
din faţa grădinilor, de n'aveam cap să le descieștez mânile cu 
atâta sila şi-le 'mpredecălise prin cosiţe .(Râde). A mea se chiar 
ușurase de podoaba capului! Ş'acum 'bat drumurile potracărilor 
să cârpese omenia boresslor cu pălăgrafii legilon- 0, nu le rabde 
sfântu scurțimea minţii! 


Ori altfel sar pomeni să stau io de vorbă aci cu Dumnea- 
voastă. Asi asudă colo'n dealu mare, la secere. (O leacă de pauză.) 
“Am auzit că petitindenea lasă puţinel claia. O fi. Da în paiei 
mare grâu, de mai mult n'o putut crește. Ii tot ca Dunărea. Nici 
n'am unde mai pune, gândes-că, atâta păiș. Las'că anu ăsta n'o 
mai fi caru cu cinei de-argint. — Da cucuruzăle cum-is pe la 
Dumneavoastă? Tot bune. Aşa-s şi la noi, nu te vezi din el 
de-a călare. Minune de cucuruz! Da las'că a fost tot rău si puţân. 
Se tot plângeau oamenii de secetă, că-l uscă, că n'o fi! Măi omule, 
când o. vreă Dumnezeu, îţi dă de cât ai lipsă. Da şi când g'o 
'ntoarce Dumnezeu fata despre tine, atunci geaba te vaieri, Ploaia 
astă o fost. aur şi argint! Măcar chiar rău îi umblase pân’ la 
o vreme. I-se încârligase frunza şi i-se.zbicise cocianu de nu mai 
aveă ştiuleu nici-o vlagă. Da iacă cum s'o întors de frumos! Că 
puterea'i la Dumnezeu si putem avea şi-o tar” de mămăligă. 
(Trage de repeţite-ori din pipa şi dă colburi mari.) 


După tonte-toatele. nu ştiu cum o fi de rând că de v'o patru 
cinci ai încoace so schimbat treburile 'n tară si tot înspre rău. 
Măcar ei invafati zic că de-aci înnainte să vie zile mai bune și 

pentru naţia noastă rumânească. Să deă Dumnezeu, că io vreau,. 
da anevoie. Spuneă ficioru ăsta al nostu din gazetă, “avem şi 
noi Rumânii cincisprezece deputaţi în părlămeanu ţării. Adecă mai 
bine, unu-i de-al Toţâlor, ii zice Hogea, li tan minte numele că 
s'asamănă cu alu Nastratin hal năzdrăvan. — Ţânem unii cu alţii, 
ca èi săraci. Aşa-i in lumea asta, te 'ntovărășești cu oamenii 
cari ti-se potrivesc la năcazuri. lo, vorba, nu pot ceti chiar aga 
desluşit cu slove dele nouă, da-mi place tare ascult. Seriă si 
de legi, că s'or mai înnoi. Bine ar fi să se mai schimbe, să mai 

pute prăsi câte-un fir de tăbac si să mai. fierbem. si câte-un 
strop de rachiu. lo mai tau căldarea.. Mi-o.cere unu deunăzile, 
dar n'am. dat-o. Hehei, de-ar aveă glas, săraca, să poată grăi, 
v'ar spune cât rachiu am fiert în ea! Ce-i holirca asta, tulbu- 
reala asta jidovească (scoate pleosea din traistă) apă chioară, da caută 
` să te-ajuti, cum poti, dacă n'ai altu mai bun. (O pauză mai mică.) 
Că "'nvăţaţii spun ei şi lucruri bune da samănă şi pleavă destulă. 


Noa acuma să vezi numa cumu-i şi cu pilda asta: cu rä- 
chiu. Am fost, or fi v'o patru săptămâni, în Cohalm la adunarea 
popilor şi a dascălilor, laaa... noa... (aducându-și aminte) ia. 
la „aşezăciunea pintu cultura poporului. românesc“. . Adecă vreau 
ai noştrii să puie o aşezare, un fondament, pintu o innaintare 
mai bună şapoi le” “spun ei noa, mai multe pilde bune popo- 
rului. Acolo, cum zic, 'auziam cetind pe dascălu Ironim, ice: 

„Oameni buni, să nu mai beti doamne-feraşte rachiu, că ăla-i. 
Otravă care incetu cu incetu te omoară“. 


Mie-mi spune! Căz tomna de nu-i bea câte-un ciocănaş de 
rachiu, . atunci te prăpădești aia-i hotărită! lo-l beau. de 'cinci- 
zeci de ai și, slavă Domnului, nu mă dau pe-un domn, ...: că-s 
toţi ea pociea de fasole, subţirei şi cârlobaţi, de te ia mila. Da 
io, când oi trage două trei guri de rachiu, îs cum-ii omu mai în 
. vârtute ! 


Noa, Dumnezău Saate, oameni buni, rendah Dumnezeu- 
dragutu de primejdii, de peatră, taie Dumnezeu vitele... şi 
pe oamenii! (Trage:o duşcă. Intinzând plosca spre public.) lan daţi-vă 
'ncoace, placă-vă. hăznuiţi, că io-s bucuros, Dumnezău mă vede! 
(Sa uită la sufler.) Măi hăsta, care ești acolo? Mă totuit... decând,... 
da ce faci acolo? Na bea o gură de rachiu căz în gaura aia nu 
ti-o fi umblând chiar bine pe-o 'nnădușală” ca asta (îi ofere ple- 
osca; suflerul beă apoi i-o restituie și — Achim o acață după umăr. Pauză 
mică. Tuşeşte şi-şi şterge mustaţa cu călcâiul palmii). ` 


© Spune lucruri frumoase 'n gazete, da mai tare-mi place 
bătaia muscanului cu ipinezu din răsărit. Noa vezi aia-i bătaie, 
zic si io,... tiii ce-o fi acolo măi om de Dumnezeu. Icâ-că şapte 
„sute de mii un milion şi-o sută de ficiori să fi căst (flueră lung)... 
'sitititi! Săăăăraci ficiori, cum i-o mai gozoluit taru hal muscă- 
lesc. Lucru mare! Las’ că io ştiu ce-i aia, Cam trecut pin ea. 
Doisprezece ai am cătănit! De-asi aveà răgaz, pecum n'am, 
vaș povesti două săptămâni, una și 'ntinsăl (Se reculege) — Da 
la câte-o fi ceasu, o fi târziu? les o.lecuţă, să dau o roată cu 
ochii, că poate-o fi nimerit şi Niculaie. Vineşi el ca mărturie. 
Da vă găsesc tot aci 'n antijavra arvocatului. (Ese, stânga.) 


A. P. Bănuț. 

CEVA DESPRE MESERIAȘI. 
- Hi 


Asa cum se recrutează meseriasii noştri nici să nu ne prindă 
mirarea că până acum nu ne putem lăudă că avem sie ca- 
pitalist sau bogătan putred. 

Avem, ce e. dreptul, un număr de meseriaşi, cari, „ mulțămită 
unei munci şi iscusințe mai presus de laudă, au ajuns la o stare 
bunicică, dar de aci până la a-i numi.bogătani — mas va. 

Vieaţa omului, petrecută zi cu zi în lucrătoare, e prea scurtă, 
ca să poată ajunge cineva din nimic la un capital de sute de mii, 
capital care apoi pus într'o întreprindere industrială românească 
să deă hrană la zeci şi sute de muncitori. 

Și, ia să căutăm puţin din ce pricină asa stă lucrul? 

Noi întroducem la meserie mai cu seamă copiii despre cari 
ştim că nu și-ar găsi pe altă cale un fel de traiu mai bun, căci 
alteum, dacă cumva nar ajunge slugi, apoi de sigur ar rămânea 
neşte economi săraci. 

Plivim, cum s'ar zice, în familia săteanului şi rărim mlădi- 
tele ca să se poată desvoltă mai bine; și pe cele zmulse le aducem 
la oraş şi le plantăm în grădina industriei române ca din ele să 
crească aşă zisa clasă de mijloc. 

Vedeţi, privit pe de-asupra, lucrul acesta încă ar fi ceva, 
căci, ni se va zice, e o binefacere, ca acolo unde sunt 9 copii 
să iai din ei doi sau trei şi să-i dai la meserie, pentrucă dintr'o 
lovitură ai vindecat două rane: ai ușurat casa săteanului cu 2—3 
guri la mâncare şi ai asigurat o părticică mai mare celor ce stau 
acasă din moşioara pe care stau acei 9 copii, închipuindu-ne că 
cei dela oraş ar uită că si ei au drept de moştenire după urma 
părinţilor lor, 

Privit astfel lucrul, ar trebui să desarmăm în faţa unui așă 
de tare adevăr. 

Dar, — mai este un dar! Cu aceasta scopul de-a avea o 
clasă de mijloe puternică în sinul poporului român tot nu este 
atins; cel mult, împingând lucrul peste marginile cuvenite, putem 
ajunge să formăm o tagmă de proletari!) ai clasei de mijloc, 
cari înveninaţi cu fel si fel de idei înaintate să dărâme şi clă- 
"direa cea bună, căei nemulţămirea e soră eu disperarea și di- 
sperarea duce la pierzare. ~ 


1) Meseriași săraci, fără nici 0 avere, 


y 

Iată că dacă privim lucrul pe partea aceasta, trebuie să re- 
cunoaştem, că,în orice lucrare se cere ca să ţinem seamă de 
urmări si să potrivim totul după legile naturei, căci prea multă 
presiune într'o parte produce depresiune în cealaltă parte. 

Nouă nu ne trebue proletariatul industrial! 

Asta ar fi pentru poporul nostru poate cea mai mare ne- 
norocire. 

Nouă ne trebue o clasă de mijloc care să se însufleţească 
pentru idealul nostru românesc, şi care să devină oare-cândva 
reduta după care să se ferească toate nădejdile noastre de mai 
bine. ` 
Astăzi nu se mai trăieşte cu citatii din biblie; în lupta pedtru 
traiu, astăzi slova ciaslovului ne-a rămas numai ca o dulce ali- 
nare pentru ceasurile, când după hărţuelile zilnice, istoviţi de 
puteri, ne retragem în noi înşine, ca să dăm sufletului hrana de 
lipsă, hrană suptă din izvorul nesecat al maicei noastre biserici. 
| Prin urmare la închegarea clasei de mijloc trebuese avute 
în vedere toate imprejurările de azi, ei priincioase sau nepriin- 
cioase, dacă voim să nu facem din o binefacere un rău necalculabil. 

Iată- de ce cred eu că la recrutarea meseriașilor trebuiesc 
urmate şi alte căi decât cele cari se folosesc acum. 

Oamenii cu stare, cărturarii români, ar trebui să se mai 
` lase de răul obiceiu, de-a căută să facă din copiii lor numai doc- 
tori, advocaţi, preoţi etc. şi să-și deà şi dumnialor copiii la me- 
serii, căci numai din copilul unui cărturar, bine pregătit în școală 
si cu,un capital oare-care bănesc, va puteă să iasă cu timpul 
viitorul capitalist român, lângă care să se umbrească o bună parte 
din meseriaşii mai săraci.. 

De ce oare trebue ca toţi copiii oamenilor „noştri cu stare 
să devină numai decât doctori, advocaţi, preoţi sau, în cazul cel 
mai rău, învăţători. 

De ce? | 

Este oare soartea unui învăţător mai bună ca a unui mese- 
riag harnic? 

Oare dacă un băiat, care a învăţat cele patru clase gim- 
naziale, în loc de-a urmă pedagogia, s'ar aplică la o meserie, 
n'ar putea “să-şi creieze o soarte mai bună ca cea de învăţător? 

Căci dacă socotim că s'ar pune deoparte numai cheltuie- 
lile ce le au părinţii în cei patru ani cât urmează pedagogia, el 
ar avea dejà un capital destul de frumos bănesc pe lângă o fru- 
moasă pregătire în școală. 

“Dar apoi dacă am socoti că s'ar plasă în meserii capita- 
lele cheltuite cu. atâţia doctori, advocati, preoti etc. de cari acum 
avem cam destui, unde am ajunge? : 

Am ajunge să avem. aceeace se chiamă clasă je mijloc ade- 
vărată şi reală, am ajunge să avem măiestri deştepţi si binepregă- 
tii, am ajunge să avem oameni întreprinzători, cari ar şti să-și . 
întoarcă capitalul în fel şi fel de afaceri. 

Este oare o ruşine a fi meseriaş? 

Este oare mai bună situaţia unui advocat fără clienți decât 
a unui meseriaş harnic care lucră cu 15—20 calfe? 

Nu! 

Și dacă cu adevărat ne mândrim cu cărturarii poporului 
nostru, tot asa ne-am putea mândri cu clasa de mijloc, când in 
sinul ei ar fi o seamă de oameni bine pregătiţi, cari să dispună: 
de oare-care şcoală și de un capital frumos bănese. 

Astfel cernută prin sâta minţii starea de acum şi cea viitoare 
a clasei de mijloc se poate uşor vedea că mai este mult de făcut. 

Căci, să nu mergem în alte ţări după exemple, dacă ne tre- 
buie, și să le luăm de aici de-acasă. 

Să ne uităm ce fac compatrioţii noştri Saşi. 

Cunose mulţi dintre dânșii, oameni cu fabrici mari, cari di- 
spun de capitaluri frumoase şi cari ar fi putut face din copiii lor 
oameni cu carte, oameni învăţaţi, cărora să le meargă numele 
peste nouă ţări şi mări. l 

Dar ce au făcut ei? 

Şi-au aplicat fiecare copiii lor, 2 —3 cafi au avut, la aceeaş 
meserie si au făcut din ei fabricanți, cari astăzi nu sehumha starea 
lor cu toate filozofiile din: lume. 

Nu cred cătrebue să arăt nume pentru, întărirea acestui adevăr. 

Cine vreă să se convingă si mai mult, p'are decât să ce- 
tească firmele mari de pe străzile Sibiiului, si va vedeă pas cu 
pas scris: Turnătoria de fer a fraţilor cutare, Fabrica de postav 
a fraţilor cutare, Fabrica de salam a fraţilor cutare, Fabrica de 
văpsitorie a fraţilor cutare, etc. etc. 

Si în lăcriţele acestor fabrici ale fraţilor cutare stau sute de 
mii de coroane şi la acești fraţii cutare noi dăm anual bani mulţi, 
bani cari ar păteă rămânea în lăcriţele noastre. 

Ei, — vedeţi, — pot zice că au o clasă de mijloc tare şi 
puternică, care stă ca un stâlp de granit în mijlocul poporului lor. 
Ei se pot lăudă cu aceasta! ` l : N 

Pe când noi?... Delasântioána. 

SFATURI DOOTOREȘTI 


Nu scuipaţi pe podine, căci e lucru urit. Ba mai mult, 
prin scuipatul vostru puteţi primejdui pe ceialalţi oameni. 

In scuipat, cu deosebire în scuipatul. amestecat cu tusă, se 
află o mulţime de materii stricăcioase. Acestea ajungând pe 
podine, se uscă, se prefac în prav, se ridică soli in aer, de unde ; 
trec în plumanile oamenilor. 

Multe, foarte multe boale de plumâni se răspândesc în felul 
acesta. Mai ales oftica. 

Este lucru dovedit, că unde-i mai mare murdăria, acolo îşi 
face oftica cuibul său şi ucide pe ai casei pe rând. s ' 

Oftica e o boală grozavă, care secetă an de an o mulţime: 
de jertfe. Numai în Ungaria, patria. noastră, mor la an de oftică 
cam 80,000 de oameni; a cincia parte dintre acestia sunt sânge 
din sângele nostru. 

Şi să mă credeţi, că o parte pamiii dia cei morți au 
căzut jertfă obiceiului urit de a bcuipà pe podine. 

Asadara să ne desvăţăm de acest obiceiu vătămător, căci 
în scuipatul fiecăruia se pot află materii, cari se otrăvească plu- 
mânile celorlalți oameni. - 

Să nu mai scuipăm pe podine. 

„Şi cel mai sărac om poate aşeză în un colţ al locuinţei 
sale un vas, pe jumătate plin cu apă, în care să scuipe atât cei 
din casă cât si oaspeţii cari îi cercetează. Când cineva e bolnav 
si zace in pat, să se aşeze un astfel de vas pentru scuipat şi în 
apropierea patului. Vasul acesta să se curăţe în fiecare zi, iarna- 
vara, după-cum trebue curăţită şi locuinţa. 

Curăţenia e o pavăză puternică conţra multor boale primej- 
dioase. Ia locuinţe curate boalele nu-și pot face cuib. 

Aşadară încă odată mai zic: nu scuipați pe podine. 


Dr. 1. B. 








STIRI. 


+ Iosif Vulcan, Zilele aceste s'a stâns în bătrâneţele lui. 
liniștite un muncitor al culturii noastre: Josif Vulcan. Răposatul 
a fost un harnic scriitor care mai bine de patruzeci de ani a fost 
în neobosită lucrare. Patruzeci de ani a condus cu multă stă- 
ruinţă revista „Familia“, căreia numai munca şi alergările direc- 
torului i-au susţinut vieaţa indelungată. Această revistă a avut 
o mare însemnătate în trecut si a contribuit mult la creşterea 
românească a, cetitorilor. Serierile lui s'au deosebit prin insufle- 
ţirea caldă cu care își iubea neamul şi prin nestrămutata cre- . 
dință a unui viitor mai bun. Potrivit năzuiaţelor vremii, |. Vulcan 
şi-a pus condeiul în serviciul ideilor carifrământau neamul nostru 
și a seris mult. Pentru stăruința și dorul de muncă cari l-au 
călăuzit a fost ales membru al „Academiei române“ şi membru 

onorar al „Asociaţiunii noastre.“ Pe lângă multele fapte vrednice 
de amintit, răposatul a înfiinţat şi „Societatea fondului de teatru“ 
care a adunat o frumoasă sumă de bani. Condei harnic, om 


“muncitor, stăruitor a fost răposatul. D-zeu să-l odichnească în pace. 


(+) 


Banca de asigurare „Transilvania“, care la 1868 s'a înfiinţat 
cu capital mixt român şi săsesc, la a cărei fondare însă Românii 
au avut o parte mai activă, dupăcum auzim, a ales în locul cassa- 
rului român de până acuma, pe un sas, cu toatecă competase 
mai mulţi Români cu mai bună cualificuţie decât cassarul sas 
ales. Părerea. noastră este, că-la alegerea aceasta, competenții 
sași peste tot nu trebuiau luaţi în considerare, căci „Transil- 
vania“, unde numai poate, își dă aerul de a fi un institut cu ca- 
racter curat românesc. Alegerea aceasta a dovedit că toată treaba 
de până acuma e numai o apucătură. Numărul Românilor a 
scăzut acuma dela 4 la 3 faţă de 14 funcţionari saşi. 

Va să zică bancă românească! Românul să ţină minte! 


9 


_ Adunarea generală a „Asociaţiunii“ se va ţinea anul acesta | 
în Bistriţa la 21 şi 22 Septemvrie căl. nou. Se pregătesc fru- 
moase serbări culturale. 


Despărţământul Lipova face serioase încerceri pentru a se 
reculege şi a începe şi el o lucrare culturală folositoare în rând 
cu celelalte despărţăminte. 


Nou despărțământ al „Asociaţiunii* în Hălmagiu. Fruntaşii 
din părţile Hăimagiului (comit. Hunedoara) au înfiinţat un despăr- 
ţământ nou al „Asociaţiunii* cu scaunul în Hălmagiu. Prezident 
a fost ales dl protopop Cornel Lazar. La adunarea viitoare a 
despărțământului se va arangiă o expoziție. Spor bun si D-zeu 
S'ajute ! 5 ; 


Desp. Turda şi-a ţinut adunarea cercuală în Ceanul deşert la 
28 Iulie 'u. c. Conducătorii desp. au stăruit pentru înființarea de 
biblioteci de cari s'au înfiinţat pănă acum 5, în: Turda, Indol, 
Tritul de sus, Agârbiciu şi Ceanul deșert, cum și pentru înființarea 
de agenturi, de cari pe teritorul desp. sunt două, în: Indol 
şi Trit. Sau prezentat 5 conferențe,: 1. Despre nutrețurile 
măiestrite şi boalele vitelor de Nic. P. Raţiu; 2. Pomologie de Sim. 
Poruţiu; 3. Pomologie de Mih. Găgdac; 4.. Cultura viței de vie, de 
Sim. Nicoară. 5. Despre stupărit de I. Pintea, din cari cele 4 din 
urmă au fost premiate cu câte 10 cor. S'a hotărit să se cum- 
pere un schiopticon si să se publice concurs pentru un premiu de 
20 cor. pentru cea mai bine îngrijită grădină de pomărit. 








Editor: Octavian Goga. Tiparul tipografiei arhidiecezane. Sibiiu, 

